Rex Distin Martienssen

Rex Distin Martienssen ARIBA CIAM (ubochí irí abụọ na isii n'ọnwa Febụwarị 1905, Queenstown, Cape Colony rụo ụbọchị irí abụọ na àtó n'ọnwa Ọgọst 1942, Pretoria) bụ ónyé South Africa na-ese ụkpụrụ ụlọ nke Le Corbusier nwéré mmetụta dị ukwuu ma na-eduga otu ihe owuwu nke ógè a na South Africa. 

N'ihi ọnwụ ya n'oge ọ na-enweta ọzụzụ dị ka ónyé ísí na South African Air Force na Agha Ụwa nke Abụọ, Martienssen enweghị ike itinye ọtụtụ n'ime echiche ya n'ọrụ, mànà ọ hapụrụ ihe nketa bara ụba nke ihe odide nye ndị ga-abịa n'ọdịnihu. Ọ gụrụ akwụkwọ na Mahadum Witwatersrand wee nweta B.Arch. na 1930, M.Arch na 1940 na D.Litt. na 1941. Ọ ghọkwara ónyé mmekọ nke Royal Institute of British Architects na 1930 na 1939 a họpụtara ya dịka ónyé isi óchè nke Transvaal Institute of Architects. Ọ ghọrọ ónyé nkuzi dị elu na ihe owuwu na Mahadum Witwatersrand ma rụọ ọrụ dị ka ónyé isi nwa oge nke ngalaba ahụ. Ọ ghọrọ ónyé otu Faculty nke Injinia na 1937 na nke Faculty of Architecture na 1940. Ọ gàrà Europe ugboro ugboro iji mara mgbanwe na echiche ọhụrụ. N'otu n'ime njem ya na mbà ọzọ na 1934 ọ zutere Le Corbusier, nke ga-abụ mmalite nke ọbụbụenyi na-adịgide adịgide. N'otu afọ ahụ, Martienssen guzobere ọrụ na Johannesburg, ma mepụta ụlọ nke ya Martienssen na Greenside, ụlọ dị ịrịba ama ọbụna site na ụkpụrụ dị ugbu a.

Ọ ghọrọ ónyé nchịkọta akụkọ nke South African Architectural Record na 1932 ma bipụta ihe dị ka isiokwu irí ànó na Greek, Renaissance na ụlọ nke ógè a. E bipụtara akwụkwọ edemede ya, The Idea of Space in Greek Architecture, mgbè ọ nwụsịrị na 1956. N'afọ 1937, Le Corbusier họpụtara ya wee bụrụ ónyé otu Congrès International d'Architecture Moderne .

Rex Martienssen lụrụ ónyé na-ese ụkpụrụ ụlọ na ọkọ akụkọ ihe méré eme Prọfesọ Heather Martienssen nke Ngalaba Fine Arts nke Mahadum Witwatersrand bụ nwanyị mbụ prọfesọ na mahadum ahụ.

 Ebe e si nweta ya 

 Standard Encyclopaedia of Southern Africa vol.7 (Nasou, Cape Town 1972)